**PELAAJASOPIMUS**

1. **Sopijakumppanit**

Pelaajan nimi ("pelaaja")

Osoite

Postiosoite

Henkilötunnus:

Seuran nimi (”seura”)

Osoite

Postiosoite

Y-tunnus

Yhteyshenkilö

1. **Sopimuksen tarkoitus ja luonne**

Tällä sopimuksella sovitaan siitä, että pelaaja harjoittelee seuran harjoituksissa ja pelaa sarjatennistä seuran joukkueissa. Seuran ja pelaajan välille voi muodostua työsuhde, mikäli seuran ja pelaajan välinen suhde täyttää työsopimuksen tunnusmerkit. Pelaajasopimus voi myös olla ei-työsuhteinen. Mikäli seuran ja pelaajan välille muodostuu työsuhde, noudatetaan tämän sopimuksen ehtojen lisäksi työsopimuslain, työaikalain ja vuosilomalain pakottavia määräyksiä.

*Ohje: Selvyyden vuoksi tässä voidaan todeta, onko kyseessä työsuhde vai ei. Sopimuksen luonne ratkeaa sovellettavan lainsäädännön perusteella, eikä seura voi muuttaa sopimuksen luonnetta nimeämällä sopimusta toisin.*

1. **Pelaajan oikeudet ja velvoitteet**

**3.1 Seuran harjoitukset, leirit ja sarjatennisottelut**

Seuralla on kullekin kaudelle laadittuna virallinen ohjelma (liite 1). Ohjelmaan on listattu seuran harjoitukset ja sarjatennisottelut. Ohjelmaan voi kauden aikana tulla erityisesti sarjatenniksen pudotuspeli- tai karsintaotteluiden osalta muutoksia. Harjoitusten ja sarjatennisotteluiden määrä ei kuitenkaan saa olennaisesti muuttua alkuperäisestä ohjelmasta.

Pelaajalla on oikeus ja velvollisuus osallistua virallisen ohjelman mukaisiin harjoituksiin. Pelaaja ja seuran päävalmentaja voivat yhteisesti sopia siitä, että pelaaja ei ole velvollinen osallistumaan harjoituksiin sekä siitä, että pelaaja hoitaa osan harjoittelusta omatoimisesti.

Pelaaja on velvollinen osallistumaan virallisen ohjelman mukaisiin sarjatennisotteluihin. Pelaaja on velvollinen pelaamaan siinä sarjatennisjoukkueessa, jonka seura hänelle osoittaa, ellei erikseen sovita, että pelaaja pelaa vain määrätyssä sarjatennisjoukkueessa. Seuran päävalmentaja vastaa aina peluutuksesta eli pelaajalla ei ole oikeutta päästä pelaamaan määrätyissä sarjatennisotteluissa. Peluuttaminen ei kuitenkaan saa olla epäasiallista tai syrjivää.

Mikäli pelaaja ei sairastumisen, loukkaantumisen tai muun vastaavan syyn vuoksi voi osallistua harjoituksiin tai sarjatennisotteluihin, on hänen ilmoitettava siitä viipymättä seuran päävalmentajalle.

**3.2 Pelaaminen kansallisissa ja kansainvälisissä kilpailuissa**

Pelaaja saa itse määrätä oman kilpailuohjelmansa, mutta se ei kuitenkaan saa estää pelaajaa osallistumista seuran virallisen ohjelman mukaisiin harjoituksiin tai sarjatennisotteluihin. Pelaaja on velvollinen edustamaan seuraa aina, kun hän pelaa kansallisissa ja kansainvälisissä kilpailuissa.

*tai*

Pelaaja saa itse määrätä oman kilpailuohjelmansa, mutta se ei kuitenkaan saa estää pelaajaa osallistumista seuran virallisen ohjelman mukaisiin harjoituksiin tai sarjatennisotteluihin. Pelaaja on vapaa edustamaan muuta seuraa kansallisissa ja kansainvälisissä kilpailuissa.

*Ohje: Seura voi velvoittaa pelaajaa edustamaan seuraa myös muissa kilpailuissa. Valitse yllä olevista teksteistä se, kumpaa sopimuksessa sovelletaan.*

Pelaajalla on oikeus osallistua Suomessa pelattaviin arvokilpailuihin sekä maajoukkueen toimintaan, vaikka ne olisivat samaan aikaan, kun seuran viralliseen ohjelmaan on merkitty harjoituksia tai sarjatennisotteluita. Pelaajalla on velvollisuus hyvissä ajoin ilmoittaa seuralle, mikäli hän joutuu arvokilpailuiden tai maajoukkueeseen osallistumisen vuoksi jäämään pois virallisista harjoituksista tai sarjatennisotteluista.

**3.3 Muut edustustapahtumat**

Pelaaja sitoutuu olemaan korvauksetta käytettävissä seuran omissa tai seuran yhteistyökumppanin tapahtumissa korkeintaan *XX* tapahtumaa per vuosi. Tapahtumat toteutetaan mahdollisuuksien mukaan sarjatennisotteluiden yhteyteen ja niin, etteivät ne ainakaan oleellisesti haittaa pelaajan omaa kilpailuohjelmaa.

**3.4 Edustusasut, pelaajan kuvan käyttö ja muut markkinointitoimenpiteet**

Pelaaja on velvollinen käyttämään seuran pelaajalle osoittamia peliasuja ja muita edustusvaatteita kohdassa 3.1 määrätyissä seuran virallisen ohjelman mukaisissa harjoituksissa ja sarjatennisotteluissa sekä kohdassa 3.3 määrätyissä edustustapahtumissa. Muissa harjoituksissa, kilpailuissa ja tapahtumissa pelaaja on vapaa käyttämään omia peliasuja ja edustusvaatteitta.

Seuralla on yksinoikeus määrätä, mitä mainoksia seuran peliasussa ja edustusvaatteissa on. Pelaaja ei saa tehdä kilpailevia yhteistyösopimuksia, jotka estävät häntä käyttämästä seuran peliasua tai edustusvaatteita. Pelaajalla on kuitenkin oikeus käyttää *XX* kpl omien yhteistyökumppaniensa mainoksia seuran peliasussa. Mainosten tulee kooltaan ja sijoittelultaan täyttää kansainvälisen ja kansallisen liiton määräykset. Pelaajan on hyväksytettävä mainokset etukäteen seuralla, eivätkä ne saa olla seuran omien yhteistyökumppaneiden kanssa samalla toimialalla tai lain tai hyvien tapojen vastaisia.

Pelaaja luovuttaa seuralle oikeuden käyttää seuran viestinnässä ja markkinoinnissa pelaajan nimeä, kuvaa ja ääntä. Tämän oikeuden käytöstä ei makseta erillistä korvausta. Selvyyden vuoksi todetaan, ettei tällä sopimuksella luovuteta mitään tekijänoikeuksia, oikeuksia tavaramerkkeihin tai muita immateriaalioikeuksia.

**3.7 Antidoping, vedonlyönti ja ottelumanipulaatiot**

Pelaaja sitoutuu perehtymään voimassa oleviin kansallisiin ja kansainvälisiin antidopingsääntöihin ja noudattamaan niitä. Lisäksi pelaaja tutustuu ja noudattaa Suomen Tennisliiton antidopingohjelmaa. Pelaaja sitoutuu toimimaan yhteistyössä antidopingorganisaation kanssa dopingrikkomusten selvittämisessä.

Pelaaja sitoutuu siihen, että hän ei itse eikä edustajansa välityksellä osallistu vedonlyöntiin omasta lajistaan. Pelaaja sitoutuu myös olemaan osallistumatta minkäänlaiseen urheilukilpailujen manipulaatioon.

Mikäli pelaaja epäilee tai havaitsee dopingrikkomuksia tai urheilukilpailujen manipulointia joko itselle ehdotettuna tai muutoin, hän sitoutuu ilmoittamaan siitä välittömästi seuralle, Suomen Tennisliitolle sekä Suomen urheilun eettiselle keskukselle (SUEK).

**3.8 Muut velvollisuudet**

Pelaaja huolehtii, että hänellä on henkilökohtainen urheilijavakuutus voimassa, että hänellä on voimassa oleva Suomen Tennisliiton kilpailulisenssi sekä hän on maksanut seuran jäsenmaksun.

Pelaaja sitoutuu noudattamaan Suomen Tennisliiton kilpailu- ja kurinpitomääräyksiä.

Pelaajalta edellytetään urheilullista käyttäytymistä kentällä ja sen ulkopuolella, eikä pelaaja saa antaa seuraa tai sen sidosryhmiä loukkaavia lausuntoja. Pelaajan tulee myös ymmärtää roolinsa tenniksen esikuvana nuorille tennispelaajille ja käyttäytyä sen mukaisesti.

## **Palkkiot, matkakorvaukset ja muut edut**

**4.1 Palkkiot**

Pelaajalle maksetaan seuran edustusjoukkueessa pelatuista sarjatennisotteluista ottelupalkkioita sekä bonuspalkkioita erillisen palkkioliitteen mukaisesti (liite 2). Palkkiot maksetaan suoraan pelaajalle tai pelaajan valmennusrahastoon. Palkkiot voidaan vaihtoehtoisesti maksaa pelaajan osoittaman yhtiön tekemää laskua vastaan. Maksettaessa palkkiot pelaajan osoittamalle yhtiölle, pelaaja vastaa arvonlisäverosta, työnantajavelvoitteista ja mahdollisista muista veroseuraamuksista.

**4.2 Matkakorvaukset**

Pelaajalle korvataan sarjatennisotteluihin matkustamisesta aiheutuneet matka- ja majoituskulut tositteita vastaan erillisen palkkioliitteen mukaisesti (liite 2). Pelaajan tulee aina ennen sarjatennisotteluun matkustamista esittää matkasuunnitelma seuralle hyväksyttäväksi. Vain hyväksytyn matkasuunnitelman mukaiset kulut korvataan.

**4.3 Muut edut**

Pelaaja saa *XX* kpl pääsylippuja seuran kotiotteluihin.

1. **Sopimuksen voimassaolo ja päättyminen**

Sopimus on voimassa määräajan *xx.xx.20xx-xx.xx.20xx*. Mikäli sopimus kestää useamman sarjakauden ja seuran edustusjoukkue putoaa alemmalle sarjatasolle kesken sopimuskauden, pelaajalla on oikeus irtisanoa sopimus päättymään sen sarjakauden lopussa, jolloin putoaminen tapahtuu. Tällöin sopimus on irtisanottava viikon kuluessa siitä, kun putoaminen on varmistunut.

Sopimuskaudesta poiketen molemmilla osapuolilla on kuitenkin oikeus purkaa tämä sopimus päättymään välittömästi, mikäli toinen sopimuskumppani on olennaisella tavalla rikkonut tässä sopimuksessa sovittuja asioita, eikä sopimusta rikkonut osapuoli ole korjannut menettelyään 30 päivän kuluessa toisen osapuolen kirjallisesta huomautuksesta. Olennaisia sopimusrikkomuksia ovat esimerkiksi epäurheilijamainen käytös, seuraa tai sen sidosryhmiä loukkaava lausunto tai taloudellisten velvoitteiden hoitamatta jättäminen.

Mikäli pelaaja syyllistyy dopingrikkeeseen, vedonlyöntiin omasta ottelusta tai ottelumanipulaatioon, seuralla on oikeus purkaa tämä sopimus välittömästi. Tällöin pelaaja sitoutuu maksamaan takaisin aiemmin sopimuskaudella saamansa palkkiot ja korvaukset.

Jos seura ei täytä tässä sopimuksessa mainittuja velvollisuuksiaan, pelaaja voi pidättäytyä omista velvoitteistaan, kunnes seura täyttää velvoitteensa. Jos pelaaja ei täytä tässä sopimuksessa sovittuja velvoitteita, seura voi pidättäytyä omista velvoitteistaan, kunnes pelaaja täyttää velvoitteensa.

1. **Muutokset**

Muutokset tähän sopimukseen tulee tehdä kirjallisesti ja vahvistaa molempien osapuolten allekirjoituksella.

1. **Salassapito**

Osapuolet sitoutuvat rajoittamattoman ajan pitämään salassa tämän sopimuksen ehdot ja mahdolliset muut sopimuksen nojalla tietoonsa saamat toisen osapuolen liike- tai ammattisalaisuudet. Salassapitovelvollisuus ei kuitenkaan koske tietoja, jotka a) on julkisesti tiedossa ilman, että tätä salassapitovelvollisuutta on rikottu, b) jotka on saatu ei-luottamuksellisesti muulta kuin sopimuksen osapuolelta tai c) jotka osapuoli on itsenäisesti kehittänyt tai luonut.

1. **Vahingonkorvaus**

Kumpikaan osapuoli ei vastaa välillisistä tai epäsuorista vahingoista. Vastuunrajoitus ei koske salassapitovelvollisuuden loukkauksella tai tahallisesti tai törkeän huolimattomasti aiheutettua vahinkoja.

1. **Henkilötietojen käsittely**

Seuralla on tämän sopimuksen nojalla oikeus käsitellä pelaajan pelaamiseen liittyviä henkilötietoja. Pelaaja hyväksyy sen, että pelaajan nimi, kuva ja tulokset sekä muut pelaajan suostumuksella kerätyt tiedot julkaistaan seuran verkkosivuilla ja Tennisliiton kilpailujärjestelmässä. Tarkempi seloste henkilötietojen käsittelystä löytyy seuran verkkosivuilta.

1. **Sovellettava laki ja riidanratkaisu**

Tähän sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Mahdolliset erimielisyydet pyritään ratkaisemaan viivytyksittä urheilijan ja seuran välisin neuvotteluin ilman tarpeetonta julkisuutta. Neuvotteluiden ollessa kesken molemmat osapuolet sitoutuvat olemaan antamatta julkisuuteen tietoja neuvotteluiden asiasisällöstä. Mikäli neuvottelu ei johda sopijapuolia tyydyttävään lopputulokseen, ratkaistaan erimielisyydet Urheilun oikeusturvalautakunnan sääntöjen mukaisessa välimiesmenettelyssä.

1. **Allekirjoitukset**

Tätä sopimusta on tehty kaksi samanlaista kappaletta, yksi kummallekin osapuolelle.

Paikka ja aika

Seura Pelaaja Pelaajan huoltaja (jos pelaaja alle 18-v.)

**Liitteet**

Liite 1 kausiohjelma  
Liite 2 palkkioliite